**Pelisäännöt useiden valmennusryhmien yhteisille salivuoroille**

1. Omista treeniajoista pidetään kiinni ja salista poistutaan heti oman vuoron päätyttyä. Keskeneräiset asiat ja juttelut käydään pukuhuoneiden puolella.

2. Kaikki ylimääräinen tavara jätetään pukuhuoneisiin. Saliin mukaan vain juomapullo ja välineet.

3. Ovikelloa ei soiteta, koska se häiritsee huomattavasti treenaamista. Valmentajat huolehtivat, että tämä asia on selvä omalle ryhmälle. Ovea voi vaihtoaikana pitää auki valmentaja, voimistelija tai kukin vanhempi vuorollaan.

4. Musiikkeja pyritään soittamaan vuorotellen. Kisamusiikin soitto on etusijalla. Musiikin volyymi pidetään järkevällä tasolla.

5. Salissa on samanaikaisesti useita ryhmiä, joten myös valmentajien ja voimistelijoiden äänenkäyttö pitää olla maltillista. Treeneissä ensisijaista on keskittyä treenaamiseen, ilman turhia pulinoita.

6. Alku- ja loppuverryttelyn pystyy tekemään sivummalla. Mattoja käytetään vuorotellen, joko vuoroviikoin tai puolet treeniajasta. Tämän saavat sopia samanaikaisesti treenaavat keskenään. Matot rullataan siististi varastoon.

7. Kerrotaan etukäteen samaan aikaan treenaaville, jos on kisat meneillään olevalla viikolla.

8. Käyttämättömästä vuorosta pitää ilmoittaa (esim. facebookissa) ajoissa, jotta joku voi sitä halutessaan hyödyntää.

9. Ylläpidetään positiivista ilmapiiri salissa, vaikka välillä olisi ahdasta tai kovakin hulina. Opetetaan voimistelijoita kannustamaan muita.

10. Kehitettäviä asioita saa ja pitää tuoda esille, mutta ratkaisukeskeisesti ja valmentajien kesken.

11. Yritetään saada yhteistyötä lisättyä joukkueiden ja valmentajien kesken. Hyödynnetään toisten valmentajien osaamista esim. kisaohjelmien katsastamisessa.